Venter børsmelding fra Opera

Handel i den norske IT-kjempen Operas aksjer ble fredag suspendert i påvente av melding fra selskapet. Ifølge rykter kan selskapet ha blitt kjøpt av kinesiske Qihoo 360.

KJØPS:RYKTER Markedet venter i spenning på ny børsmelding fra Opera Software. Vis mer byoutline Gorm Kallestad NTB scanpix

Publisert: Oppdatert: 5. februar 2016 11:55 , Publisert: 5. februar 2016 11:21

Fredag formiddag stanset Oslo Børs handelen av Opera-aksjen etter at en kinesisk avis meldte om at selskapet er blitt kjøpt opp av det kinesiske IT-selskapet Qihoo 360. Selskapet er spesialisert på utviklingen av antivirusprogrammer.

Klokken 11.20 meldte så Oslo Børs at aksjen er suspendert i påvente av en melding fra selskapet.

Det har ikke lyktes E24 å komme i kontakt med det kinesiske selskapet.

Les også Operas nettleser danket ut giganter i tysk test

Kursoppgang



Opera-aksjen ble først pauset etter en oppgang på 5,4 prosent. Oslo Børs skrev da de undersøkte kursoppgangen.

Børspausen kommer etter at TDN Finans, med Arctic Securities som kilde, skriver at en kinesisk avis skal ha skrevet at det kinesiske selskapet Qihoo 360 ønsker å kjøpe Opera.

Like etter dette kom meldingen om at aksjen er suspendert i påvente av melding fra selskapet.

Analytiker Alexander Høst i ABG Sundal Collier bekrefter overfor E24 at artikkelen ligger på nett.



– Ja, den er ute, men dette er ikke bekreftet på noen som helt måte, sier han til E24.



Kommunikasjonsdirektør Karin Greve-Isdahl i Opera vil ikke si noe om når det kommer børsmelding fra selskapet.

Les også Opera med på teknologi som lærer afrikanere å lese i rekordfart

Varslet strategisk gjennomgang



Det ble i august i fjor kjent at Opera hadde igangsatt en såkalt strategisk gjennomgang etter at flere aktører skulle ha vist interesse for hele eller deler av selskapet.



I en børsmelding fra desember ble det så opplyst at denne prosessen ble forlenget.

Utfallet var imidlertid ventet før rapporteringen av fjerde kvartal.



Overfor TDN Finans ønsket kommunikasjonssjef Henrik Gustav Faller verken å bekrefte eller avkrefte kjøpsryktene.



– I hele høst har det vært spekulert i slike ting. Vi sier ingenting til markedet før noe er sikkert, sa Faller til nyhetsbyrået før Oslo Børs suspenderte handelen i Operas aksjer i påvente av melding fra selskapet.

Ifølge en aksjonæroversikt på Opera Systems hjemmeside er selskapet Ludvig Lorentzen AS med 8,32 prosent av aksjene. Dernest kommer Folketrygdfondet med 8,12 prosent og Johan H. Andresen-selskapet Ferd med 5,39 prosent.

Les også Opera avviser forsøk på å gå «under radaren»: - Derfor slapp vi meldingene fredag kveld

Les også – Opera virker defensive

Les også Opera: Resultatvarsel, oppkjøp og mulig kjøpsinteresse

Her kan du lese mer om Opera Software